CELEX: 62008CA0302
Language: el
Date: 2009-07-02 00:00:00
Title: Υπόθεση C-302/08: Απόφαση του Δικαστηρίου (έκτο τμήμα) της 2ας Ιουλίου 2009 [αίτηση του Finanzgericht München (Γερμανία) για την έκδοση προδικαστικής αποφάσεως] — Zino Davidoff SA κατά Bundesfinanzdirektion Südost [Σήματα — Διεθνής καταχώριση — Πρωτόκολλο που αφορά τη συμφωνία της Μαδρίτης — Κανονισμός (ΕΚ) 40/94 — Άρθρο 146 — Οι διεθνείς καταχωρίσεις και τα κοινοτικά σήματα παράγουν στην Κοινότητα τα ίδια αποτελέσματα — Κανονισμός (ΕΚ) 1383/2003 — Άρθρο 5, παράγραφος 4 — Εμπορεύματα για τα οποία υπάρχει υποψία ότι προσβάλλουν σήμα — Παρέμβαση των τελωνειακών αρχών — Δικαιούχος κοινοτικού σήματος — Δικαίωμα του δικαιούχου του σήματος να επιτύχει την παρέμβαση των αρχών και άλλων κρατών μελών, πέρα από τις αρχές του κράτους μέλους στο οποίο έχει υποβληθεί η αίτηση παρέμβασης — Παρέχεται και στον δικαιούχο διεθνούς καταχώρισης]

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/9
            
         Απόφαση του Δικαστηρίου (έκτο τμήμα) της 2ας Ιουλίου 2009 [αίτηση του Finanzgericht München (Γερμανία) για την έκδοση προδικαστικής αποφάσεως] — Zino Davidoff SA κατά Bundesfinanzdirektion Südost
   (Υπόθεση C-302/08) (1)
   
   (Σήματα - Διεθνής καταχώριση - Πρωτόκολλο που αφορά τη συμφωνία της Μαδρίτης - Κανονισμός (ΕΚ) 40/94 - Άρθρο 146 - Οι διεθνείς καταχωρίσεις και τα κοινοτικά σήματα παράγουν στην Κοινότητα τα ίδια αποτελέσματα - Κανονισμός (ΕΚ) 1383/2003 - Άρθρο 5, παράγραφος 4 - Εμπορεύματα για τα οποία υπάρχει υποψία ότι προσβάλλουν σήμα - Παρέμβαση των τελωνειακών αρχών - Δικαιούχος κοινοτικού σήματος - Δικαίωμα του δικαιούχου του σήματος να επιτύχει την παρέμβαση των αρχών και άλλων κρατών μελών, πέρα από τις αρχές του κράτους μέλους στο οποίο έχει υποβληθεί η αίτηση παρέμβασης - Παρέχεται και στον δικαιούχο διεθνούς καταχώρισης)
   2009/C 205/15
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht München
   
      Διάδικοι στην υπόθεση της κύριας δίκης
   
   Zino Davidoff SA
   
      κατά
   
   Bundesfinanzdirektion Südost
   
      Αντικείμενο
   
   Αίτηση εκδόσεως προδικαστικής αποφάσεως — Finanzgericht München — Ερμηνεία του άρθρου 5, παράγραφος 4, του κανονισμού (ΕΚ) 1383/2003 του Συμβουλίου, της 22ας Ιουλίου 2003, για την παρέμβαση των τελωνειακών αρχών έναντι εμπορευμάτων που είναι ύποπτα ότι παραβιάζουν ορισμένα δικαιώματα πνευματικής ιδιοκτησίας και για τα μέτρα που πρέπει να λαμβάνονται έναντι των εμπορευμάτων που διαπιστώνεται ότι παραβιάζουν παρόμοια δικαιώματα (ΕΕ L 196, σ. 7) — Το δικαίωμα υποβολής αιτήσεως παρεμβάσεως των τελωνειακών αρχών με την οποία ζητείται, εκτός από την παρέμβαση των τελωνειακών αρχών του κράτους μέλους στο οποίο υποβάλλεται, και η παρέμβαση των τελωνειακών αρχών ενός ή περισσοτέρων άλλων κρατών μελών προβλέπεται μόνο για τους δικαιούχους κοινοτικού σήματος — Επέκταση του δικαιώματος αυτού στους δικαιούχους διεθνώς καταχωρισμένων σημάτων κατά την έννοια του άρθρου 146 του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα — Έννομα αποτελέσματα της προσχωρήσεως της Ευρωπαϊκής Κοινότητας στο πρωτόκολλο που αφορά στη συμφωνία της Μαδρίτης σχετικά με τη διεθνή καταχώριση σημάτων
   
      Διατακτικό
   
   Το άρθρο 5, παράγραφος 4, του κανονισμού (ΕΚ) 1383/2003 του Συμβουλίου, της 22ας Ιουλίου 2003, για την παρέμβαση των τελωνειακών αρχών έναντι εμπορευμάτων που είναι ύποπτα ότι παραβιάζουν ορισμένα δικαιώματα πνευματικής ιδιοκτησίας και για τα μέτρα που πρέπει να λαμβάνονται έναντι των εμπορευμάτων που διαπιστώνεται ότι παραβιάζουν παρόμοια δικαιώματα, ερμηνευόμενο σε συνδυασμό με το άρθρο 146 του κανονισμού (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, όπως τροποποιήθηκε με τον κανονισμό (ΕΚ) 1992/2003 του Συμβουλίου, της 27ης Οκτωβρίου 2003, έχει την έννοια ότι δίδει τη δυνατότητα στον δικαιούχο διεθνώς καταχωρισμένου σήματος, όπως ακριβώς και στον δικαιούχο κοινοτικού σήματος, να ζητεί και να επιτυγχάνει την παρέμβαση των τελωνειακών αρχών ενός ή περισσότερων άλλων κρατών μελών, πέρα από το κράτος μέλος στο οποίο έχει υποβάλει την αίτησή του.
   
      (1)  ΕΕ C 247 της 27.9.2008.